સૌરવ ગાંગુલી બીસીસીઆઈના હેડક્વાર્ટરની બહાર નોમિનેશન ફૉર્મ ભરતાં પહેલાં

ગાંગુલીનું નામ અગાઉથી જ ચર્ચાતું હતું. 

બીસીસીઆઈના પૂર્વ પ્રમુખ અને ભાજપ નેતા અનુરાગ ઠાકુરે તેમનું નામ આગળ કર્યું હતું. જોકે બાદમાં એન. શ્રીનિવાસનના જૂથે બ્રિજેશ પટેલને આ રેસમાં ઉતારી દીધા હતા. 

શ્રીનિવાસને આ મામલે ગૃહમંત્રી અમિત શાહ સાથે પણ મુલાકાત કરી હતી. એ જ દિવસે સૌરવ ગાંગુલી પણ અમિત શાહને મળ્યા હતા.

સંન્યાસ બાદ ગાંગુલી રાજકારણમાં આવશે એવી અટકળો હતી. જોકે તેઓ તેનાથી દૂર રહ્યા.

2014ની લોકસભા ચૂંટણીમાં ભાજપે તેમને મનપસંદ બેઠક પર ચૂંટણી લડવાની ઑફર કરી હતી, પરંતુ ગાંગુલીએ આ ઑફર ઠુકરાવી દીધી હતી.

ગાંગુલી જ્યારે પશ્ચિમ બંગાળના મુખ્ય મંત્રી મમતા બેનરજીને મળ્યા ત્યારે પણ ચર્ચા ચાલી હતી. પરંતુ ગાંગુલીએ કહ્યું કે આ મુલાકાત એક સ્કૂલ અંગે હતી, જેને તેઓ શરૂ કરવા માગે છે.

એ પણ સમાચારો હતા કે તૃણમૂલ કૉંગ્રેસ ગાંગુલીને રાજ્યસભામાં મોકલવા માગે છે. સચીન તેંડુલકર રાજ્યસભામાં જઈ ચૂક્યા હતા. 

ગાંગુલીને પણ એ રીતે ઉચ્ચ સદનમાં મોકલવાનો વિચાર થઈ રહ્યો હતો, પણ શક્ય ન બન્યું.

2021માં પશ્ચિમ બંગાળમાં વિધાનસભા ચૂંટણી થવાની છે. ભાજ... બીજા 4000 અક્ષરો માટે લેખ ચાલુ રાખો:
પ કહે છે કે ગાંગુલી એ સમયે તેમના માટે પ્રચાર કરશે. 

તેઓ ઔપચારિક રીતે ભાજપમાં આવશે કે નહીં એ સ્પષ્ટ નથી. એ પણ સ્પષ્ટ નથી કે તેઓ પાર્ટીના પ્રચાર માટે રાજી થયા છે કે નહીં. મીડિયા સાથેની વાતચીતમાં તેમણે કહ્યું કે એવું નહીં થાય. તેમને કોઈએ આવી વાત કરી નથી.

અમિત શાહના પુત્ર જય શાહ બીસીસીઆઈના સચિવ હશે. તેઓ અગાઉ ગુજરાત ક્રિકેટ ઍસોસિયેશનના જોઇન્ટ સેક્રેટરી રહી ચૂક્યા છે. 

તો અનુરાગ ઠાકુરના ભાઈ અરુણ ધુમલ બીસીસીઆઈના કોષાધ્યક્ષ હશે. સમાચાર એવા પણ છે કે બ્રિજેશ પટેલને આઈપીએલના ગવર્નિંગ કાઉન્સિલના ચૅરમૅન બનાવાઈ શકે છે.

બીસીસીઆઈ કાઉન્સિલમાં નવ સભ્યો હોય છે. અધ્યક્ષ, ઉપાધ્યક્ષ, સચિવ, કોષાધ્યાક્ષ, સંયુક્ત સચિવ, ક્રિકેટર્સ ઍસોસિયેશનના પુરુષ પ્રતિનિધિ, મહિલા પ્રતિનિધિ, આઈપીએલ ગવર્નિંગ કાઉન્સિલના પ્રતિનિધિ અને કેન્દ્ર સરકારના પ્રતિનિધિ.

નવા પદાધિકારીઓની સાથે બીસીસીઆઈની કમિટી ઑફ એડ્મિનિસ્ટ્રેટર્સ એટલે કે સીઓએનો 33 મહિનાનો કાર્યકાળ પૂરો થઈ જશે. 

સીઓએની રચના સુપ્રીમ કોર્ટના આદેશ પર લોઢા સમિતિની ભલામણોને આધારે કરવામાં આવી છે.

સુપ્રીમ કોર્ટની લોઢા સમિતિ અને નવું બંધારણ

સુપ્રિમ કોર્ટ દ્વારા બનાવાયેલી સીઓએમાં વિનોદ રાય(ડાબેથી), ડાયના એડુલજી અને વિક્રમ લિમાયે

18 જુલાઈ, 2016માં સુપ્રીમ કોર્ટે જસ્ટિસ આરએમ લોઢા સમિતિનીની ભલામણોનો સ્વીકાર થયો હતો. લોઢા સમિતિએ બીસીસીઆઈના માળખામાં ફેરફારની ભલામણ કરી હતી.

તેમની ભલામણોને આધારે બીસીસીઆઈને એક નવું બંધારણ મળ્યું, જેમાં સભ્યોની યોગ્યતા અંગે કડક નિયમો રાખવામાં આવ્યા છે. 

નવા નિર્દેશો પ્રમાણે 70થી વધુ ઉંમરના લોકો, મંત્રીઓ કે સરકારી સેવકો, અન્ય ખેલ સંસ્થાઓ સાથે જોડાયેલા લોકો અને બોર્ડના સભ્ય તરીકે પહેલાં જ નવ વર્ષ પૂરાં કરી ચૂકેલા પદાધિકારીઓને બોર્ડના સભ્ય બનાવવા પર પ્રતિબંધ છે.

એટલે કે પૂર્વ અધ્યક્ષ એન. શ્રીનિવાસન અને પૂર્વ સચિવ નિરંજન શાહ અયોગ્ય થઈ ગયા છે. 

બંનેની ઉંમર 70થી વધુ વર્ષ છે અને તેઓ બોર્ડમાં નવ વર્ષનો કાર્યકાળ પૂરો કરી ચૂક્યા છે. 

ભૂતકાળમાં બીસીસીઆઈના અધ્યક્ષ રહી ચૂકેલા 78 વર્ષીય એનસીપી નેતા શરદ પવાર પણ અયોગ્ય ઠર્યા છે. 

અનુરાગ ઠાકુર, જેમને બીસીસીઆઈએ 2017માં બીસીસીઆઈના અધ્યક્ષપદેથી દૂર કર્યા હતા, તેઓ હવે કેન્દ્ર સરકારમાં મંત્રી છે. આથી તેઓ પણ ક્રિકેટ પ્રશાસનમાં પરત ફરી શકતા નથી.

બીસીસીઆઈમાં પરિવારવાદ

ગૃહમંત્રી અમિત શાહના પુત્ર જય શાહ

નવા બંધારણમાં પુત્ર-પુત્રીઓને...